Yakuza
**Yakuza** (japansk: ヤクザ) er navnet som brukes på den japanske mafia og deres medlemmer, som driver med organisert kriminalitet både i og utenfor Japan. Selv om opphavet til yakuza er usikkert, menes det at alle moderne yakuza stammer fra to klassifikasjoner som oppsto i Edo-perioden (1603-1868): *tekiya*, de som drev med ulovlige, stjålne eller dårlige varer; og *bakuto*, de som drev med eller deltok i ulovlig hasardspill. Den første yakuzaklanen antas å være Aizukotetsu-kai som ble dannet i Kyoto i 1870-årene. Yakuzaklanene har alltid en front for å late som om de er et seriøst firma; det kan være et byggefirma, et meglerfirma, til og med et modellbyrå.

2018 markerte det 14. året i rad hvor antall medlemmer gikk ned. I 2018 var det omtrent 30 500 yakuza i Japan. I 2017 var 16 800 registrerte medlemmer, mens 17 700 var klassifisert som halvregistrerte medlemmer. Til sammenligning hadde de omtrent 180 000 medlemmer i 1963. I 2004 antok nyhetsmagasinet Der Spiegel at yakuza hadde en inntekt på omtrent 10 milliarder amerikanske dollar i året.

I 2015 var det 21 registrerte yakuzaklaner. Det er ikke ulovlig i seg selv å være medlem av en yakuzaklan, men alle klanene må registrere medlemmene hos politiet.

I 2011 ble det innført en lov som gjør det ulovlig å ha forretningsforbindelser med yakuza hvis man vet at de er yakuza. Alle firmaene er forpliktet å sjekke at klientene ikke er yakuza. Yakuzamedlemmer kan derfor, for eksempel, ikke lenger åpne bankkonto, kjøpe mobiltelefon eller bil.

Navnet
------

Navnet yakuza kommer antakelig fra det japanske kortspillet oicho-kabu, som kan minne om blackjack.
Den dårligste hånden i oicho-kabu er 8, 9, 3. Fonetisk uttales dette *ya-ku-sa*. Når yakuzamedlemmer spiller oicho-kabu, tar de av skjortene sine og binder dem rundt livet.[] Dette for at de skal vise tatoveringene sine til hverandre.[]

Organisert kriminalitet
-----------------------

Tradisjonelt har yakuza skaffet seg penger ved å fungere som lånehaier, drive med hallikvirksomhet, gambling, pengeutpressing og smugling.
I de senere årene har de også blitt involvert i diverse bedrifter.[]

Klan
----

I likhet med den italienske mafia er ikke medlemmene bare i slekt, men også "adoptert" inn i klanen.[] «Gudfaren», eller *kumichō* (組長), og nye medlemmer får plass nederst på hierarkiet.
Det nye medlemmet får en «forsterfar» som ser etter og lærer «fosterbarnet».[] Dette forholdet kalles o*yabun-kobun* der *oyabun* (親分) rådgiver, hjelper og beskytter sin *kobun* (子分) og får til gjengjeld hans lojalitet og tjeneste.

Yamaguchi-gumi
--------------

Den største og mest velkjente yakuzaklanen i Japan er Yamaguchi-gumi (六代目山口組 Rokudaime Yamaguchi-gumi) og er oppkalt etter Harukichi Yamaguchi. De har hovedkvarter i Kobe, og det antas at de tjener ca 6 milliarder amerikanske dollar per år fra narkotikahandel, innkreving av beskyttelsespenger, lånehaivirksomhet, prostitusjon, svindelforetagende med fast eiendom og aksjehandel. I august 2015 brøt en del medlemmer med organisasjonen og dannet utbrytergruppen Kobe Yamaguchi-gumi, med hovedkvarter i Awaji, Hyogo prefektur. I 2019 hadde Yamaguchi-gumi 9 500 medlemmer, Sumiyoshi-kai hadde 4 900 medlemmer og Inakawa-kai hadde 3 700 medlemmer. I 2017 hadde Kobe Yamaguchi-gumi 5 100 medlemmer.

Yamaguchi-gumi er blitt kalt «Goldman Sachs med våpen».

Referanser
----------

1. ↑  «Infamous Yakuza Is Disappearing Across Japan» **(engelsk)**. Arkivert fra originalen 20. mars 2017. Besøkt 20. mars 2017.
2. 1 2  «A Yakuza War Is Brewing in Japan — And the Police Are Taking Sides | VICE News». *VICE News* **(engelsk)**. Besøkt 20. mars 2017.
3. 1 2 3  *japantoday.com*. Besøkt 29. mars 2019.  Manglende eller tom `|tittel=` (hjelp)
4. 1 2  Shimbun, The Yomiuri. «Crackdown pushes yakuza membership to record low». *The Japan News* **(engelsk)**. Besøkt 12. april 2018.
5. ↑  «暴力団員、初の２万人割れ＝排除対策効果、覚せい剤回帰も―警察庁 | ニコニコニュース». *ニコニコニュース*. Arkivert fra originalen 20. mars 2017. Besøkt 19. mars 2017.
6. ↑  Germany, SPIEGEL ONLINE, Hamburg,. «KRIMINALITÄT: Die Paten des Ostens - DER SPIEGEL 4/2004». *www.spiegel.de* **(tysk)**. Besøkt 19. mars 2017.
7. ↑  «Die Yakuza hat die beste Zeit hinter - WELT». *DIE WELT*. Besøkt 19. mars 2017.
8. 1 2 3 4  «Why the yakuza are not illegal». *The Economist*. Besøkt 19. mars 2017.
9. ↑  Murphy, Paul (2. august 2016). *True Crime Japan: Thieves, Rascals, Killers and Dope Heads: True Stories From a Japanese Courtroom* **(engelsk)**. Tuttle Publishing. ISBN 9781462918973.
10. ↑  «「暴力団関係者に名義貸し」フジテレビ社員　スクープ連発していた！». *東スポＷeb - 東京スポーツ新聞社* **(japansk)**. Arkivert fra originalen 20. mars 2017. Besøkt 19. mars 2017.
11. ↑  Galeotti, Mark (25. februar 2014). *Global Crime Today: The Changing Face of Organised Crime* **(engelsk)**. Routledge. ISBN 9781317834434.
12. ↑  «Japans største krimsyndikat er i ferd med å gå i oppløsning. Nå forbereder politiet seg på blodig gjengkrig». *Dagbladet.no* **(norsk)**. 29. august 2015. Besøkt 12. april 2018.
13. ↑  Germany, SPIEGEL ONLINE, Hamburg. «Japanische Regierung: Rücktritt nach Yakuza-Beichte - SPIEGEL ONLINE - Politik». *SPIEGEL ONLINE*. Besøkt 19. mars 2017.
14. ↑  Adelstein, Jake (28. august 2015). «The Coming Yakuza War». *The Daily Beast*. Besøkt 19. mars 2017.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** LCCN **·** BNF **·** BNF (data) **·** NKC
 |